**Koulun säännöt**

1. **Käyttäytyminen**

Käyttäydyn huomaavaisesti, ystävällisesti ja kohteliaasti koulutovereitani ja koulun aikuisia kohtaan. Kaikenlainen kiusaaminen on kiellettyä. Jokaisella koulun oppilaalla ja henkilöstöön kuuluvalla on oikeus fyysiseen ja psyykkiseen koskemattomuuteen.

1. **Koulumatkat**

Koulumatkoilla noudatetaan liikennesääntöjä. Koulukuljetuksen aikana käyttäydytään kohteliaasti ja rauhallisesti. Kuljetuksen aikana noudatetaan koulun henkilökunnan tai kuljettajan antamia ohjeita. Kun oppilas pyöräilee kouluun, on hänelle oltava pyöräilykypärä. Koulumatkoilla pimeän aikaan käytetään huomioliivejä.

1. **Oppitunnit**

Edistän omalta osaltani työrauhaa huomioimalla toiset kohteliaasti. Työskentelen annettujen ohjeiden mukaisesti. Pidän kännykän äänettömänä tunneilla ja tarvittaessa käytän sitä opettajan ohjeiden mukaisesti. Koulu ei korvaa kadonnutta tai rikkoutunutta kännykkää. Teen tehtäväni ja kotitehtäväni huolellisesti.

1. **Välitunnit**

Leikin ja liikun välitunneilla sovituilla alueilla. Olen reilu kaveri kaikille.

1. **Ruokailu**

Noudatan hyviä ruokailutapoja. Maistan kaikkia ruokia. Huolehdin, että ruokailuhetki on rauhallinen.

1. **Tilat ja välineet**

Liikun sisätiloissa kävellen. Pidän hyvää huolta sekä omista että yhteisistä tavaroista, välineistä ja tiloista. Polkupyöräni säilytän sille varatulla paikalla.